Phiyega gee redes hoekom sy nie geskors moet word nie | Maroela Media
Phiyega gee redes hoekom sy nie geskors moet word nie
Nasionale polisiekommissaris Riah Phiyega. Foto: Werner Beukes/SAPA
Die nasionale polisiekommissaris, Riah Phiyega, het aan pres. Jacob Zuma redes verskaf waarom sy nie geskors moet word nie, hangende die resultaat van 'n ondersoek na haar bevoegdheid om haar pos te beklee.
Zuma se kantoor het Maandag gesê Phiyega het haar redes ingedien en dit sal deur Zuma oorweeg word. Zuma het verlede week 'n ondersoekspan aangestel met regter Cornelis Claassen aan die hoof. Hy word deur advokate Bernard Khuzwayo en Anusha Rawjee bygestaan.
Phiyega se gedrag op 16 Augustus 2012, toe 34 mynwerkers dood is gedurende 'n gewelddadige staking by die Lonmin-myn in Noordwes wat wyd bestempel word as die grootste lewensverlies tydens 'n enkele polisieoperasie in post-apartheid-Suid-Afrika, is swaar deur die Farlam- kommissie van ondersoek gekritiseer.
Zuma het die Farlam-kommissie se verslag in Junie bekendgemaak. 'n Ondersoek na Phiyega se bevoegdheid om haar amp te beklee is voorgestel, nadat daar bevind is die polisie het fouteer in sy "taktiese plan" om die stakende mynwerkers te beheer.
Die kommissie het ook bevind die polisie het hulle mislei oor sy planne op die dag van die mynwerkers se dood.
Die nuwe raad van ondersoek sal ondersoek of Phiyega, saam met ander in die SAPD-leierstruktuur, die kommissie mislei het deur die feit te verbloem dat hulle toestemming gegee het vir 'n "taktiese opsie" gedurende 'n bestuursvergadering die dag voor die sterftes.
Daar sal ook ondersoek word of Phiyega, toe sy die besluit geneem het om die taktiese uitweg te volg, die "tragiese en katastrofiese gevolge" kon voorspel het.
Jacob Zuma Riah Phiyega
Ntlemeza: 'Booysen ontvang beloning vir 6 onskuldige mans se dood'
[Foto's] Krejcir steek glo wapen in oefenmasjien weg
Dis net in Afrika waar jy in 'n pos aangestel word, een helse gemors daarvan maak, en dan "redes" moet verskaf waarom jy NIE ge-fire moet word nie. In die ou Suid Afrika het jy aansoek gedoen vir 'n pos, en die persoon wat jou aangestel het het seker gemaak dat jy wel genoeg gekwalifiseerd is met genoeg ondervinding voordat die aanstelling gemaak is.
Niemand het voorheen van polisiekommissaris,Riah Phiyega gehoor nie.Sy het uit die bloute verskyn.In die polisie beweeg mense vinniger deur die range as wat jy vuurpule na mars kan stuur!Die Farlam-kommissie(wat belasti gbetalers miljoene gekos het)het bevind sy is nie geskik vir haar amp nie.Beslis nie die raaisel van die eeu nie .Phiyega het nog nooit n groot boef gearresteer nie,maar sy's kommissaris?Geen wonder dat misdaad seevier in SA nie.
Eerstens moes sy nooit aangestel gewees het nie. Verder is sy reeds bewys as onbevoeg om as Kommissaris op te tree. Waarom briefies heen en weer skryf na Zuma. Sy moes al haar pos ontruim het deur haar summier af te dank. Dis net n speletjie vir n goue handdruk. Patetiese korrupsie onder n kombers.
Sy is net die ore van die seekoei wat uitsteek. Daar kan gerus ook na Ramaphosa se aandeel gekyk word. Hierdie is 'n welkome ruskanssie vir Zuma om 'n bietjie weg te kom van die kalklig. Die ANCnarre!!!